James Evan (Carneinion)

Roedd James Evan (Carneinion) (28 Mehefin 1814 – 5 Mehefin 1842) yn bregethwr ac awdur o Gymru.Roberts, R. F., (1953). EVAN(S), JAMES (‘Carneinion’; 1814 - 1842), Trefgarn, Sir Benfro, pregethwr cynorthwyol gyda'r Annibynwyr, ac awdur. Y Bywgraffiadur Cymreig Adferwyd 10 Tachwedd 2019

Fe'i ganwyd yn Nhreaser-fach ym mhlwyf Breudeth, Sir Benfro yn blentyn i John Evans a Martha ei wraig. Dechreuodd colli ei olwg pan oedd yn 8 mlwydd oed ac roedd yn gwbl ddall erbyn ei fod yn 14 mlwydd oed. Er ei anabledd roedd yn fedrus mewn nifer o ieithoedd, yn bregethwr lleyg gyda'r Annibynwyr ac yn awdur traethodau. Cyhoeddwyd llyfr o'i eiddo gan Rees a Thomas, Llanelli ym 1839 gyda'r teitl Y Cristion dyddorgar: neu, Lawlyfr i broffeswyr crefydd, yn dadblygu gwir ansoddau, gweithrediadol agweddau, pwysfawredd arbennig, a rheidrwydd anhebgorol yr ysbryd cristaidd hynny o ddwysofal a mawr deimlad mewn achosion crefyddol. Enillodd ei draethawd am Elusengarwch yng Nghyfarfod llenyddol Cymreigyddion Castletown, Tredegar, fe'i cyhoeddwyd yn yr Iforydd 8 Mehefin 1842, ychydig ddyddiau wedi ei farwolaeth.Yr Iforydd Cyf. II Rhif. 18 Mehefin 1842 Marwolaethau adalwyd 10 Tachwedd 2019  Mae hanes taith a gymerodd gyda Thomas Nicholas o Drefgarn i Lerpwl ym 1838 yn y Llyfrgell Genedlaethol.

Bu farw o'r diciâu yn 27 mlwydd oed a chladdwyd ei weddillion ym mynwent Breudeth.Y diwygiwr Gorffennaf 1842 - Bu Farw adalwyd 10 Tachwedd 2019

Cyfeiriadau

Categori:Genedigaethau 1814
Categori:Marwolaethau 1842
Categori:Pregethwyr o Gymru
Categori:Llenorion Cymraeg

Categori:Prosiect WiciLlên